V sklopu kandidature Slovenije za Evropsko gastronomsko regijo

ponosno razpisujemo državno predtekmovanje za nagrado

**European Young Chef Award (EYCA) 2020**

Predtekmovanje bo potekalo na

**Višji strokovni šoli za gostinstvo in turizem v Mariboru**

Nagrado European Young Chef Award (EYCA) podeljuje International Institute of Gastronomy, Culture, Arts and Tourism (IGCAT) s sedežem v Barceloni. Namen tekmovanja je evropski izbor mladega kreativnega kuharja (spol ni opredeljen), ki navdih za svoje kreativno delo črpa iz lokalne in regionalne gastronomske kulture. V posameznih državah potekajo najprej predtekmovanja, nato pa najboljši posamezniki zastopajo svoje države na prestižnem evropskem izboru. Slovenija je bila do sedaj zelo uspešna, saj so se v letih 2016, 2017, 2018 in 2019 naši predstavniki uvrstili v sam vrh najboljših. Letošnji predstavnik, ki bo izbran na predtekmovanju v Mariboru, bo Slovenijo zastopal na evropskem tekmovanju med **9. in 11. novembrom 2020** v **Minho, Portugalska**. Predstavniku Slovenije bo Republika Slovenija sofinancirala stroške potovanja in kotizacijo za udeležbo na tekmovanju.

Vabimo vas, da na predtekmovanje v Maribor pošljete vašega predstavnika in mu omogočite morebitno napredovanje v izbor najboljšega v Evropi. Pošiljamo vam besedilo razpisa, in sicer:

# Razpis državnega predtekmovanja za zastopanje Republike Slovenije na tekmovanju za

**European Young Chef Award (EYCA) 2020**

1. Na razpis se lahko prijavijo mladi kuharji, stari med 18 in 26 let.
2. Namen predtekmovanja je izbor slovenskega predstavnika za evropsko tekmovanje **European Young Chef Award 2020.**
3. Prijavljeni kandidati tekmujejo v 2 disciplinah, in sicer v:
	* pripravi inovativne jedi iz lokalnega in/ali regionalnega okolja;
	* predstavitvi promocijskega videa, ki predstavlja kandidatov kulinarični pogled in razumevanje.

V navedenih dveh disciplinah bo izbrani predstavnik naše države tekmoval tudi na evropskem tekmovanju.

Kandidati pripravijo eno jed v štirih porcijah. Za pripravo jedi imajo na razpolago 2 uri in 30 minut (150 minut). Jed mora odražati inovativni pristop pri interpretiranju tradicionalnega recepta ter vključevanje lokalnih živil. Ob predstavitvi jedi morajo kandidati na kratko v angleškem jeziku predstaviti zgodbo o nastanku jedi in značilne lokalne dobavitelje. Kandidati lahko ob predstavitvi sodelujejo s sodelavci (npr. F&B managerji ali gostitelji iz delovnih okolij kandidatov).

1. Ostali pogoji za sodelovanje na razpisu:
	* Strošek živil na osebo (1 porcijo) ne sme presegati 4,00 EUR.
	* Vsa živila za predstavitev si kandidati pripravijo sami in jih sami dostavijo na tekmovališče.
	* Osnovni kuharski inventar za pripravo jedi je na voljo na tekmovališču. Specialni inventar in servirni inventar si kandidati priskrbijo sami.
2. Strokovna komisija bo ocenjevala:
	* senzorično in estetsko vrednost jedi,
	* vrednost prehranske dediščine,
	* razpoznavno vrednost in istovetnost,
	* turistično-promocijsko vrednost,
	* izvirnost in animacijsko vrednost ter uporabnost.

Kandidati bodo o rezultatih tekmovanja obveščeni na razglasitvi na dan tekmovanja.

1. Pet kandidatov, ki jih bo strokovna komisija najbolje ocenila, bo prejelo praktične nagrade. Razglasitev zmagovalca in dobitnikov nagrad bo javna.
2. Razpis za tekmovanje je odprt do 21. aprila 2020.

Izpolnjene prijavnice za predtekmovanje **(Priloga 1)** pošljite na elektronski naslov sloerg@vsgt-mb.si do vključno 21. aprila 2020 do 15. ure.

Za dodatne informacije se obrnite na vodjo tekmovanja Mojco Polak (031 605 597).

# Priloga 1: PRIJAVNICA

**Prijavnica za državno predtekmovanje in izbor predstavnika Slovenije na tekmovanju za European Young Chef Award 2020**

|  |  |
| --- | --- |
| **Ime in priimek kandidata** |  |
| **Ime in priimek sodelavca** |  |
| **Rojstni datum kandidata** |  |
| **Stalni naslov kandidata** |  |
| **Status kandidata****(študent, zaposlen, drugo)** |  |
| **Elektronski naslov** |  |
| **Kontaktna številka** |  |
| **Ime izvorne jedi, ki jo modificirate** |  |
| **Naziv jedi in kratka opisna predstavitev krožnika****------------------------------------------------------------****Argumentacija krožnika, povezanost z vsebino natečaja** |  |
| **Navedba vključenih lokalnih pridelovalcev****uporabljenih živil** |  |
| **Promocijski video (priponka)** |  |
| **Receptura jedi** |